Diari Oficial de la Generalitat Valenciana


Sumari del DOGV 6156, del 01-12-2009 (2009/13987)

Informació pública del Projecte de Modificació Puntual Núm. 16 del Pla General d'Ordenació Urbana de Xirivella.
---------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13738


Data del document
:   30-09-2009

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * administració local
    * pla d'urbanisme

Informació pública del Projecte de Modificació Puntual Núm. 16 del Pla General d'Ordenació Urbana de Xirivella. [2009/13155]  
Pel Ple de l'Ajuntament, en sessió celebrada el dia 29 d'octubre de 2009, en relació amb la modificació puntual núm. 16 del Pla General d'Ordenació Urbana de Xirivella, adoptà el següent acord:  
Primer. Sotmetre a informació pública, per un període d'un mes, el Projecte de Modificació Puntual Núm. 16 del Pla General d'Ordenació Urbana de Xirivella, referent a la modificació d'ús de part de la parcel·la contigua a l'actual centre de salut i qualificar-la com a equipament assistencial sanitari de xarxa secundària (STD), d'acord amb el que disposa l'article 132.1.c) del Reglament d'Ordenació i Gestió Territorial i Urbanística, així com la reordenació urbanística de l'illa en què se situa l'esmentat centre de salut, amb l'objecte d'aconseguir la seua correcta integració urbana. A este efecte, es procedirà a la publicació d'aquesta modificació en el Diari Oficial de La Generalitat Valenciana, en un diari no oficial d'àmplia difusió en la localitat i al tauler d'anuncis de l'Ajuntament de Xirivella. Simultàniament, es traslladarà una còpia diligenciada d'aquest a les administracions afectades per la modificació (Conselleria de Sanitat i Ministeri de Foment) a l'efecte que, en tal termini, formulen les observacions o informes que estimen pertinents.  
Segon. Durant el termini d'un mes, el projecte diligenciat de modificació puntual núm. 16 del PGOU es trobarà depositat en el Gabinet d'informació de l'Ajuntament de Xirivella per a la seua consulta pública, durant l'horari de 09.00 a 14.00 hores, Així mateix, es podrà realitzar consulta en l'Oficina Tècnica d'Urbanisme de l'Ajuntament (Departament d'urbanisme), els dimarts de 13.00 a 14.30 hores.  
Tercer. Durant el termini anteriorment esmentat els interessats podran formular totes les al·legacions i presentar tots els documents i justificacions que estimen pertinents en defensa dels seus interessos davant del Departament d'Urbanisme.  
Quart. Acordar la suspensió de la tramitació i atorgament de llicències d'activitat, de parcel·lació de terrenys, edificació i demolició i d'acords aprovatoris de nous programes en la zona afectada pel projecte de modificació puntual de planejament exposat al públic les noves determinacions de les quals suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació (art. 101 LUV).  
Cinqué. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que aquesta siga conforme a l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos prevists en les lleis serà procedent, a més, la indemnització pels perjuís irrogats per l'alteració del planejament (art. 101.6 LUV).  
Xirivella, 30 d'octubre de 2009.- El regidor delegat: Joan Antoni Pérez i Domènech.